open-index/open-wikipedia-markdown huggingface dataset:
ARA La Argentina (1937)

**ARA La Argentina** (runkonumero C3) oli Argentiinan laivaston risteilijä, joka tilattiin Vickers Armstrongin telakalta Britanniasta kadettien koululaivaksi, missä tehtävässä alus korvasi vanhentuneen *[[ARA Presidente Sarmiento]]n*. 

## Suunnittelu ja valmistus
Alus pohjautui Arethusa-luokan piirustuksiin, joihin tehtiin tilaajan edellyttämät muutokset. Muutoksista merkittävin olivat majoitustilat 60 kadetille. Aluksen aseistus oli merkittävästi vahvempi kuin Arethusa-luokan alukset 45 elevaation omaavine kuuden tuuman Mk W kolmoistykkitorneineen. Aluksen ilmatorjunta-aseistus oli aikanaan erittäin vahva neljine nelituumaisineen (50 pituuskaliiperin Vickers Mk P), joilla oli 90 asteen korotuskulma. Kevyt ilmatorjunta-aseistus koostui kahdestatoista Vickersin valmistamasta ilmajäähdytteisestä tuuman konekivääristä, jotka oli asennettu pareittain. Konekiväärien ammukset painoivat 250 grammaa. Risteilijälle asennettiin torpedoputket sekä lentokoneen tarvitsemat tilat ja järjestelmät niin, että alus kykeni operoimaan yhdellä Supermarine Walrus -lentoveneellä.

Aluksen tilausvaltuutus vahvistettiin 29. syyskuuta 1934 annetulla lailla. Se tilattiin 31. heinäkuuta 1935 budjetiksi varatun 6 miljoonan kultapeson mukaisena. Köli laskettiin 11. tammikuuta 1936. Alus laskettiin vesille 16. maaliskuuta seuraavana vuonna ja valmistui vasta 31. tammikuuta 1939 Kuninkaallisen laivaston varustamisen aiheutettua viivettä.

## Palvelus
Alus lähti Britteinsaarilta Gravesendistä 12. helmikuuta 1939 ja se saapui 2. maaliskuuta La Platan laivastotukikohtaan, jossa se otettiin virallisesti palvelukseen 12. huhtikuuta. Alus teki useita koulutuspurjehduksia ennen toisen maailmansodan puhkeamista. Se sijoitettiin tammikuussa 1941 Argentiinan risteilijälaivueeseen valvomaan maan puolueettomuutta. Alus palasi koululaivaksi 1946.

Sodan jälkeen alus jatkoi koulutuspurjehduksiaan. Se muun muassa kuljetti Isabella Peronia hänen Euroopan kiertomatkallaan Italiassa ja Espanjassa 1947. Vuonna 1950 aluksen katapultti poistettiin ja neljä nelituumaista ilmatorjuntatykkiä korvattiin kahdella neliputkisella ja neljällä yksiputkisella 40 millimetrin ilmatorjuntatykillä. Tykistön vaihto ja tutkavarustuksen lisääminen lisäsivät uppoumaa yli 8&nbsp;500 tonniin.

Koululaivaksi luokiteltu alus luokiteltiin 1951 uudelleen risteilijäksi ja palautettiin koululaivaksi 1961. Aluksen aseistus riisuttiin 1970. Se poistettiin palveluksesta 1972 ja romutettiin pari vuotta myöhemmin.

## Lähteet
*
*
*

### Viitteet
E2-tutkimus

**E2 Tutkimus** on tutkimuslaitos, joka palvelee järjestöjä, yrityksiä, poliittista päätöksentekoa ja mediaa. Sitä pitää yllä Edistysmielisen tutkimuksen yhdistys ry, joka on perustettu 2006.  

E2 oli aikaisemmin ajatuspaja. E2 Tutkimuksen rahoitus tulee hankkeista ja asiakastöistä. Yhdistys on perustanut myös E2 Tutkimus Oy:n.

## Lähteet

## Aiheesta muualla
* E2-tutkimuksen verkkosivut
Mirja Castrén

**Mirja Marketta Castrén** (o.s. *Melkas*, 15. marraskuuta 1930 Keuruu – 4. lokakuuta 2014) oli suomalainen arkkitehti, joka suunnitteli asuntoja, asuntoalueita, kirkkoja, seurakuntakeskuksia ja liikerakennuksia. Hän myös tutki aurinkoenergian käyttöä toimisto- ja asuinrakennuksissa.

Castrén kirjoitti ylioppilaaksi Helsingin Suomalaisesta Yhteiskoulusta vuonna 1949 ja valmistui arkkitehdiksi Teknillisestä korkeakoulusta vuonna 1956. Hän työskenteli suunnittelijana arkkitehtitoimisto Elli Borgin palveluksessa 1952–1954, arkkitehtitoimisto Aarne Hytönen & Risto-Veikko Luukkosen palveluksessa 1954–1958, arkkitehtitoimisto Mirja ja Heikki Castrénin osakkaana 1960–1963, arkkitehtitoimisto Viljo Revell & Co:n osakkaana 1964, arkkitehtitoimisto Heikki Castrén & Co:n osakkaana 1965, arkkitehtitoimisto Castrén–Jauhiainen–Nuuttilan osakkaana 1972–1977 ja arkkitehtitoimisto CJN Oy:n osakkaana 1977–1989.

Mirja Castrénin puoliso oli vuodesta 1953 arkkitehti Heikki Castrén (1929–1980).

## Lähteet
Kutiini

**Kutiini** () on kasvin päällysketon solujen erittämä seos, josta muodostuu kasvin pintakelmu eli kutikula. Seos sisältää useiden rasvahappojen hapettumis- ja kondensoitumistuloksia, joista muodostuu vaikealiukoinen, kompleksinen aine. Tämä lahonkestävä orgaaninen polymeeri muistuttaa rakenteeltaan suberiinia eli korkkiainetta. Kutiinin ansiosta kasvien lehtien kokoonpuristuneita kutikulan jäänteitä on säilynyt fossiloituneina siluurikaudelta.

## Lähteet
Bariumbromidi

**Bariumbromidi** (BaBr2) on barium- ja bromidi-ionien muodostama epäorgaaninen ioniyhdiste. Yhdistettä käytetään pääasiassa muiden yhdisteiden valmistamiseen ja valokuvauksessa. Muiden vesiliukoisten bariumyhdisteiden kaltaisesti myös bariumbromidi on myrkyllistä.

## Valmistus
Bariumbromidia valmistetaan bariumsulfidin tai bariumkarbonaatin ja vetybromidin reaktiolla. 
:BaS + 2 HBr → BaBr2 + H2S
:BaCO3 + 2 HBr → BaBr2 + H2O + CO2

Näin saatava bariumbromidi on usein kidevedellisessä muodossaan dihydraattina BaBr2·2H2O, josta kidevesi poistuu, kun se kuumennetaan 120&nbsp;°C:n lämpötilaan.

## Käyttö
Bariumbromidia käytetään valmistettaessa muita bariumyhdisteitä, valokuvauksessa, loisteaineiden valmistuksessa, esimerkiksi europium(III)bromidin valmistuksessa. Yhdistettä käytetään myös hyvin infrapunasäteilyä johtavissa laseissa ja kiteytymiskeskuksina ylikylläisissä kalsiumbromidiliuoksissa. Bariumbromidia on käytetty myös radiumin eristämiseen, koska radium saostuu yhdessä bariumbromidin kanssa fraktioivalla kiteytyksellä.

## Lähteet

## Aiheesta muualla
*Bariumbromidin käyttöturvallisuustiedote, Sigma Aldrich, viitattu 26.12.2014.
Nico Müller

**Nico Sebastian Müller** (s. 25. helmikuuta 1992 Thun) on sveitsiläinen autourheilija. Nykyään hän ajaa Formula E -sarjassa Andretti -tallissa ja FIA World Endurance Championship -sarjassa Peugeot Sportilla.

## Ura

Müller aloitti urheilu-uransa karting-sarjoissa vuonna 2004. Seuraavana vuonna hän sijoittui kuudenneksi Sveitsin Bridgestone Cupin ICA Junior -luokassa. Vuonna 2006 hän sijoittui kolmanneksi samaisessa luokassa ollen paras tulokas Sveitsin juniorimestaruussarjassa. Vuonna 2007 Müller voitti Sveitsin Bridgestone Cupin KF3-luokassa yhden pisteen turvin sijoittuen viidenneksi Sveitsin KF3-mestaruussarjassa.

Vuonna 2008 Müller siirtyi isompiin sarjoihin kilpaillen Formula Renault 2.0 -sarjassa Jenzer Motorsport -tallissa. Hän sijoittui myös kolmanneksi Formula Renault -talvisarjassa kahdella palkintosijallaan. Ensimmäisenä vuonnaan pääsarjassa hän sijoittui viidenneksi yhdellä voitollaan ja seuraavana vuonna voitti sarjan mestaruuden ylivoimaisesti ollen palkintokorokkeella kauden kaikissa 12 kilpailussa voittaen niistä yhdeksän. Samana vuonna Müller testasi Formula Renault 3.5 -luokan autoa ja ajoi testisessioita International Formula Master -sarjan autolla. Vuonna 2010 Müller siirtyi GP3-sarjaan kilpaillen niin ikään Jenzer-tallissa. Hän voitti kaudella kaksi kilpailua sijoittuen pisteissä kolmanneksi. Müller jatkoi GP3-sarjassa kaudella 2011. Hän voitti yhden kilpailun ja otti 2 kolmossijaa. Hän sijoittui sarjan neljänneksi. 

Vuonna 2012 Müller siirtyi World Series by Renault-sarjaan. Hän ajoi kauden aikana kerran palkintokorokkeelle ja sijoittui lopulta sarjan yhdeksänneksi. Vuonna 2013 Müller jatkoi samassa sarjassa. Hän ajoi voittoon Monacon kilpailussa. Hän voitti myös sateisen Hungaroringin viikonlopun ensimmäisen kilpailun ja sijoittui kauden loppupisteissä sarjan viidenneksi. Vuonna 2014 Müller siirtyi DTM-sarjaan. Parhaimillaan hän sijoittui sarjassa toiseksi vuosina 2019 ja 2020.

Vuonna 2015 Müller oli mukana voittamassa Nürburgringin 24 tunnin ajoa.

## GP3-tulokset

## Lähteet
*Nico Müller Driver Databasessa
Tall Poppy Syndrome

__NOTOC__
**Tall Poppy Syndrome** on norjalaisen Leprous-yhtyeen esikoisalbumi, joka julkaistiin vuonna 2009. Albumin julkaisun myötä Leprous oli kuukauden mittaisella Euroopan-kiertueella ruotsalaisyhtye Therionin lämmittely-yhtyeenä.

## Nauhoitus
Leprous päätti nauhoittaa albuminsa kotimaansa Norjan sijaan Ruotsissa siitä syystä, että sieltä löytyi enemmän heidän musiikkityyliinsä sopivia studioita. Myös tuottajaksi löytyi ruotsalainen Scar Symmetryn sekä Carnal Forgen kitaristi Jonas Kjellgren. Ennen studioon astumista yhtye oli jo säveltänyt ja harjoitellut albumin sisällön huolellisesti, joten nauhoittamisessa saatettiin keskittyä vain soittamiseen. Nauhoitukset alkoivat rumpujen äänityksellä Peter Tágtgrenin The Abyss-studiossa. Muut soittimet ja laulu nauhoitettiin Black Lounge Studiossa lukuun ottamatta bassoraitoja, jotka Leprouksen basisti Halvor Strand äänitti kotistudiossaan Norjassa. Nauhoitukset suoritettiin elokuussa 2008 ja ne kestivät yhteensä kolme viikkoa.

## Kappaleet
Musiikin on säveltänyt Leprous, sanat ovat kirjoittaneet Halvor Strand ja Tor Oddmund Suhrke.

#
#
#
#
#
#
#
#

## Kokoonpano
* Einar Solberg – kosketinsoittimet, laulu
* Tor Oddmund Suhrke – kitara
* Øystein Landsverk – kitara
* Halvor Strand – basso
* Tobias Ørnes Andersen – rummut

## Arvostelut
* About.com: 
* Allmusic: 

## Lähteet
*
*
### Viitteet

## Aiheesta muualla
* Leprouksen viralliset kotisivut
* 
* 
*
Nyrkkeilyn sarja 63,5 kg kesäolympialaisissa 1952

Nyrkkeilyn 63,5 kg sarjaan Helsingin olympiakisoissa osallistui 28 nyrkkeilijää, joista jokainen edusti eri kansakuntaa. Ottelut käytiin 28. heinäkuuta – 2. elokuuta. 
Sarjan voitti Yhdysvaltain Charles *Chuck* Adkins, joka oli Yhdysvaltain olympiakatsastuksissa hävinnyt Joe Reynoldsille, mutta selvinnyt lopulta kisoihin vahvempien näyttöjensä perusteella.

## 1. kierros

## Lähteet

* http://www.olympic.neostrada.pl/ols/1952HELnr5.pdf
* http://www.sports-reference.com/olympics/summer/1952/BOX/mens-light-welterweight.html
Berlinski

**Berlinski** on seuraavien henkilöiden sukunimi:

* David Berlinski (s. 1942), yhdysvaltalainen matemaatikko ja kirjailija
* Tova Berlinski (1915–2022), israelilainen taidemaalari
* Valentin Berlinski (1926–2008), venäläinen sellisti.
Óthrys

**Óthrys** (; transl. myös *Óthris*)  eli **Óthri** (Όθρη), antiikin **Othrys** (), on vuori Keski-Kreikassa. Sen korkeus on 1&nbsp;726 metriä.

Óthrys sijaitsee Fthiotiin alueyksikön koillisosassa ja Magnesian alueyksikön eteläosassa linnuntietä noin 27 kilometriä itäkoilliseen Lamíasta ja noin 44 kilometriä lounaaseen Vóloksesta.

Kreikkalaisessa mytologiassa Óthrys oli titaanien linnoitus, siinä missä olympolaiset jumalat pitivät tukikohtanaan noin 130 kilometriä pohjoisempana sijaitsevaa Ólymposvuorta. Óthrys lyötiin titanomakhian aikana ja tuhottiin täysin maan tasalle niin ettei sitä voitaisi ikinä korjata. Vuoreen yhdistettiin oreadi- tai najadi-nymfi nimeltä Othreis.

## Lähteet

## Aiheesta muualla
Tina Majorino

**Albertina Marie ”Tina” Majorino** (s. 7. helmikuuta 1985 Westlake, Kalifornia, Yhdysvallat) on yhdysvaltalainen näyttelijä. Hän esiintyi lapsinäyttelijänä elokuvissa *[[Andre (elokuva)|Andre]]*, *[[Kun mies löytää naisen]]* ja *[[Waterworld]]*. Majorino jätti uransa vuonna 1999, mutta palasi näyttelemisen pariin vuonna 2004 elokuvassa *[[Dynamiitti Napoleon]]*. Hän on esiintynyt muun muassa televisiosarjoissa *[[Veronica Mars]]*, *[[Big Love]]* ja *[[Greyn anatomia]]*.

## Ura
Tina Majorino aloitti uransa lapsinäyttelijänä. Hän esiintyi televisiosarjassa *Camp Wilder* vuosina 1992–1993. Majorino näytteli elokuvissa *Andre*, *Corrina – rakkauden laulu*, *Kun mies löytää naisen* ja *[[Waterworld]]*. Hän oli kolmesti ehdolla Young Artist Award -palkinnon saajaksi. Vuonna 1999 Majorino esiintyi pääosassa televisioelokuvassa *Liisa ihmemaassa*. Elokuvan ilmestyttyä hän jätti elokuvauransa.

Majorino palasi näyttelijäntyöhön vuonna 2004 ja esiintyi Cindy ”Mac” Mackenzien roolissa televisiosarjassa *[[Veronica Mars]]* vuoteen 2007. Hän esitti Debiä elokuvassa *[[Dynamiitti Napoleon]]*. Majorino oli mukana sarjassa *[[Big Love]]* vuosina 2006–2011. Vuonna 2010 hän esiintyi pääosassa Pinkin musiikkivideossa "Fuckin' Perfect". Vuonna 2012 hän esitti vampyyria *[[True Blood]]* -sarjassa ja palasi Debin rooliin *Dynamiitti Napoleon* -elokuvan animoidussa televisioversiossa *Napoleon Dynamite*.

Majorino näytteli Heather Brooksia sairaalasarjassa *[[Greyn anatomia]]*. Majorino näytteli vuonna 2014 yhtä pääroolia rikossarjassa *[[Legends (televisiosarja)|Legends]]*. Hän on vieraillut televisiosarjoissa *[[Bones]]*, *[[Castle (televisiosarja)|Castle]]* ja *[[Ilman johtolankaa]]*.

## Filmografia
### Elokuvat

### Televisiosarjat

## Lähteet

## Aiheesta muualla

* 
* 
* Tina Majorino TV.com-sivustolla
Annika Poijärvi

**Annika Poijärvi** (s. 16. huhtikuuta 1985 Helsinki) on suomalainen näyttelijä, joka on työskennellyt Suomen Kansallis­teatterissa vuodesta 2016 alkaen. Teatteri­töiden lisäksi hänet tunnetaan televisio­töistään, kuten viihde­ohjelmasta Luojan kiitos!, televisio­sarjoista *Down­shiftaajat*, *Punainen Kolmio* ja *Heroes of the Baltic Sea*, elokuvasta *[[Virginie]]* (2009) ja mini­sarjasta *[[Tauno Tukevan sota]]* (2010). Hän on esiintynyt internet­varaus­sivusto Trivagon televisio­mainoksissa.

## Ura

Poijärvi valmistui vuonna 2010 Teatteri­korkea­koulusta teatteri­taiteen maisteriksi.

Hän on ollut Teatteri Nirvanan jäsen vuodesta 2008, jonka tuotannoissa hänellä on ollut roolit teoksissa *Nevermind – Tarinoita nuoruudesta*, *Paratiisi* ja *Madonna*. *Paratiisi* sai kunnia­maininnan teatteri­alan järjestöjen vuotuisessa Thalia-gaalassa 2011. Poi­järvi on kuulunut improvisaatioteatteri Stella Polariksen ryhmään vuodesta 2012. Poi­järvi on työskennellyt freelancer­näyttelijänä muun muassa Ryhmäteatterin näytelmissä *Euroopan taivaan alla*, *Ronja ryövärin­tytär* ja *Peter Pan*, sekä Kokkolan kaupunginteatterin näytelmässä *Lokki* ja KokoTeatterissa esitetyssä vapaan ryhmän esityksessä *Pop Slut*. Poi­järvi on myös toteuttanut esitykset *Vauva­suihku* ja *Taapero­suihku* yhdessä näyttelijä Saara Kotka­niemen kanssa. Hän on esiintynyt muun muassa esityksissä *Juuri­hoito*, *Arktinen hysteria* ja *Mestari ja Margarita*.

## Yksityiselämä

Poijärvi oli avio­liitossa näyttelijä ja tanssija Riku Niemisen kanssa. He jättivät avio­erohakemuksen Helsingin käräjä­oikeuteen joulu­kuussa 2019. Heillä on kaksi lasta.

## Filmografia

## Lähteet

## Aiheesta muualla

*
Live from the Jungle

**Guns N' Roses**, joka tunnetaan myös nimellä **Live from the Jungle**, on rock-yhtye Guns N' Rosesin vuonna 1988 vain Japanissa julkaistu EP. Suurin osa kappaleista on äänitetty The Marquee Clubilla.

## Kappaleet
"Move to the City" on sama versio kuin Live Like a Suicidella. "Sweet Child O 'Mine" on sama versio kuin Appetite for Destructionilla.

# It's So Easy – 3:55 (live)
# Shadow of Your Love – 3:06
# Move to the City – 3:44
# Knockin 'on Heaven's Door – 4:40 (live)
# Whole Lotta Rosie – 4:30 (live)
# Sweet Child O 'Mine – 5:52

## Soittajat

* Axl Rose – laulu
* Slash – kitara
* Izzy Stradlin – kitara, taustalaulu
* Duff McKagan – basso, taustalaulu
* Steven Adler – rummut, lyömäsoittimet
Mosaiikkitori

**Mosaiikkitori** () on aukio Helsingin Vuosaaressa. Sen eteläpuolella sijaitsee kauppakeskus Columbuksen pohjoinen sisäänkäynti ja pohjoispuolella Vuosaaren kulttuurikeskus Vuotalo. Mosaiikkitorin lähellä sijaitsevat myös Vuosaaren metroasema, Vuosaaren bussiasema, Vuosaaren urheilutalo ja Vuosaaren lukio. Mosaiikkitorin alapuolella on pysäköintipaikkoja. Torilla järjestetään myös sunnuntaimarkkinoita.

## Ilkivalta
Mosaiikkitorin alapuolella sijaitseva pysäköintihalli jouduttiin sulkemaan 12. tammikuuta 2011 toistuvan ilkivallan takia. Pysäköintihallissa on mm. poltettu autoja, rikottu paikkoja ja seinät sotkettu graffitein.

## Lähteet

## Aiheesta muualla

* Mosaiikkitorin markkinat Vuosaaren sivustolla
Svenskt Näringsliv

**Svenskt Näringsliv** (Ruotsin elinkeinoelämän keskusliitto) on ruotsalainen työnantajajärjestö, joka edustaa yrityksiä. Sen toimitilat ovat Näringslivets husissa Tukholman Östermalmilla. Järjestö muodostettiin maaliskuussa 2001 yhdistämällä Sveriges Industriförbund (Ruotsin teollisuusliitto) ja Svenska Arbetsgivareföreningen (Ruotsin työnantajayhdistys). Järjestöön kuuluu 50 jäsenjärjestöä, jotka puolestaan edustavat 60&nbsp;000 jäsenyritystä.

Svenskt Näringsliviä rahoittaa osittain Stiftelsen Fritt Näringsliv -säätiön kautta ajatushautomo Timbro. Svenskt Näringsliv jakaa vuosittain Curt Nicolin -palkintoa ja julkaisee muun muassa lehteä Entreprenör.

## Puheenjohtajat
*Sören Gyll, 2001–2004
*Michael Treschow 2004–2007
*Signhild Arnegård Hansen 2007–2010
*Kenneth Bengtsson 2010–
* Leif Östling 2016–2017

## Toimitusjohtajat
*Göran Tunhammar 2001–2003
*Ebba Lindsö 2003–2005
*Urban Bäckström 2005–

## Lähteet
Pitsipyrstötrogoni

**Pitsipyrstötrogoni** (*Harpactes diardii*) on trogonien heimoon kuuluva kaakkois-aasialainen lintu. Sen esiintymisalue käsittää Thaimaan niemimaan, Malakan niemimaan, Linggan saariston, Sumatran, Borneon ja Bangkan saaren. Lajista tunnetaan kaksi alalajia. Coenraad Jacob Temminck kuvaili lajin holotyypin Pontianakin alueelta Borneosta vuonna 1832.

## Lähteet
Roihupellon metrovarikko

**Roihupellon metrovarikko** () on Helsingin metroon kuuluva varikko Itäkeskuksen ja Siilitien metroasemien välillä Helsingin Roihupellon teollisuusalueella Vartiokylän kaupunginosassa. 

Varikolla säilytetään, huolletaan ja korjataan HKL-Metroliikenteen junakalustoa. Siellä sijaitsee myös HKL-Metroliikenteen konttori. Metrovarikolla on myös tunnelissa kulkeva niin sanottu koestusraide, jolla junia voidaan koeajaa jopa 100 km/h nopeudella. Suurin osa varikon ratapihasta on sähköistetty. 

Varikolta oli kevääseen 2012 saakka ratayhteys Herttoniemen satamaradan kautta Oulunkylän rautatieasemalle ja siten Suomen rataverkkoon. Nykyisin yhteys metroverkolta valtion rataverkolle on Vuosaaren satamarata.

## Aiheesta muualla
* Roihupellon metrovarikko Kaupunkiliikenteen sivustolla
Alexander Stephen and Sons

**Alexander Stephen and Sons Limited**, joka usein lyhennetään **Alex Stephens** tai vain **Stephens**, oli skotlantilainen laivanrakennusyritys, joka sijaitsi Linthousessa Skotlannissa Clydejoen varrella.

## Historia
Alexander Stephen perusti yhtiön, joka aloitti laivanrakennuksen Burgheadissa Moray Firthin rannalla 1750. Perustajan seuraaja William Stephen avasi 1793 telakat Aberdeenin Footdeehen. Perheeseen kuulunut William aloitti 1813 laivanrakennuksen Arbroathissa.

Suvun kolmanteen polveen kuulunut Alexander Stephen yhdisti 1828 Aberdeenin ja Arbroathin toiminnot, minkä jälkeen hän sulki Aberdeenin telakan. Hän siirsi 1829 tuotannon Panmuren telakalle Dundeehen ja osa tuotannosta siirrettiin 1850 Glasgow’n lähelle Kelvinahugh’n telakalle, joka nykyisin tunnetaan paremmin nimellä Yorkhill Quay.

*SS Daphnen* kaatui vesillelaskettaessa 1883, jolloin 124 telakkatyöläistä sai surmansa. Dundeen telakka myytiin 1893.

Telakka liitettiin 1968 Upper Clyde Shipbuilders -nimiseen yhtiöön ja telakan toiminta lakkautettiin yhtiön ajauduttua konkurssiin 1971. Telakan korjaustelakka Govan Graving Docks jäi Stephenin suvulle vuoteen 1976.

Yhtiön telakoilla valmistui kaikkiaan 139 alusta ennen siirtymistään Clyden varteen. Clyden alueella ollessaan yhtiön telakoilta valmistui 693 alusta, joista 147 Kelvinhaugh’sta ja loput Linthousesta. Telakan hallinnoimalla alueella toimii nykyään Thales Optronics.
Borneontrogoni

**Borneontrogoni** (*Harpactes whiteheadi*) on trogonien heimoon kuuluva Borneon kotoperäinen lintu. Sen esiintymisalue käsittää saaren pohjoisosan Kinabalusta Mount Dulitille. Richard Bowdler Sharpe kuvaili lajin holotyypin Kinabalusta vuonna 1888.

## Lähteet
Punaperätrogoni

**Punaperätrogoni** (*Harpactes duvaucelii*) on trogonien heimoon kuuluva kaakkoisaasialainen lintu. Sen esiintymisalue käsittää Myanmarin ja Thaimaan eteläosat, Malakan niemimaan, Sumatran, Borneon, ja eräitä muita lähistön saaria. Coenraad Jacob Temminck kuvaili lajin holotyypin Sumatrasta vuonna 1824.

## Lähteet
Evarts-luokka

**Evarts-luokka** eli **GMT-luokka** () oli toisessa maailmansodassa palvellut Yhdysvaltain laivaston saattuehävittäjäluokka. Aluksia tilattiin 105, mutta niistä valmistui ainoastaan 97. Alukset tunnetaan myös nimellä lyhyt runkoinen saattuehävittäjä. Ne palvelivat saattueidensuojaus sekä sukellusveneidentorjuntatehtävissä. 

Luokan nimikkoalus ''USS Evarts'' laskettiin vesille 7. joulukuuta 1942, mutta luokan ensimmäinen 20. tammikuuta 1943 valmistunut alus luovutettiin Lend-Lease-sopimuksen nojalla  Britannian kuninkaalliselle laivastolle nimettynä *HMS Bayntuniksi*. Luokan aluksista luovutettiin kaikkiaan 32 Kuninkaalliselle laivastolle, jossa ne muodostivat fregateiksi luokiteltuina Captain-luokan, loppujen 65 palvellessa Yhdysvaltain laivastossa. 

Luokan alusten voimanlähteenä oli General Motors -dieselmoottorit, jotka oli asennettu peräkkäin  sähkömoottorien kanssa. Alkuperäisen suunnitelman mukaan kahdeksalla moottorilla olisi saavutettu 24 solmun nopeus, mutta rungon lyhentämiseksi aluksiin asennettiin ainoastaan neljä moottoria. Laivan elementit koottiin ympäri Yhdysvaltoja ja ne ainoastaan kasattiin hitsaamalla kokoamistelakoilla.

## Lähteet

*
*

### Viitteet
Kaneliperätrogoni

**Kaneliperätrogoni** (*Harpactes orrhophaeus*) on trogonien heimoon kuuluva kaakkoisaasialainen lintu. Sen esiintymisalue käsittää Thaimaan niemimaan, Malakan niemimaan, Sumatran sekä Borneon pohjois- ja keskiosia. Lajista tunnetaan kaksi alalajia. Jean Cabanis ja Ferdinand Heine kuvailivat lajin holotyypin Malakkasta vuonna 1863.

## Lähteet
Filippiinientrogoni

**Filippiinientrogoni** (*Harpactes ardens*) on trogonien heimoon kuuluva Filippiinien kotoperäinen lintu.

Lajista tunnetaan viisi eri saarilla elävää alalajia. Coenraad Jacob Temminck kuvaili lajin holotyypin Mindanaosta vuonna 1826.

## Lähteet
Greatest Hits (The Jackson 5)

**Greatest Hits** on The Jackson 5 -yhtyeen ensimmäinen kokoelma-albumi, joka julkaistiin 27. joulukuuta 1971 ja sitä myytiin 5,6 miljoonaa kappaletta maailmanlaajuisesti. Albumi sisältää yhtyeen hittejä kuten kappaleet "I Want You Back" ja "I'll Be There" sekä yhden uuden kappaleen "Sugar Daddy", josta tuli single julkaisun myötä top 10 hitti. 

## Kappalelista
#"I Want You Back"
#"ABC"
#"Never Can Say Goodbye"
#"Sugar Daddy"
#"I'll Be There"
#"Maybe Tomorrow"
#"The Love You Save"
#"Who's Lovin' You"
#"Mama's Pearl"
#"Goin' Back to Indiana"
#"I Found That Girl"
Tohtori Cordelierin testamentti

**Tohtori Cordelierin testamentti** (*Le Testament du docteur Cordelier*) on Jean Renoirin ohjaama mustavalkoinen televisioelokuva vuodelta 1959. Elokuvan käsikirjoitus perustuu Robert Louis Stevensonin pienoisromaaniin *[[Tohtori Jekyll ja Mr. Hyde]]*. Romaanista on tehty lukemattomia elokuvaversioita, mutta parhaimpana joskin unohdetuimpana niistä kriitikko pitää Renoirin ohjausta.

Pääosaa, tohtori Cordelierin ja herra Opalen kaksoisroolia, näyttelee Jean-Louis Barrault.

## Näyttelijät

## Lähteet
Usko (albumi)

__NOTOC__
**Usko** on suomalaisen laulaja-lauluntekijä Jarkko Martikaisen kaikkiaan viides sooloalbumi, joka julkaistiin 13. huhtikuuta 2011. Se päätti Martikaisen soololevyjen trilogian, joka oli alkanut vuoden 2006 *[[Rakkaus (Jarkko Martikaisen albumi)|Rakkaudesta]]* ja jatkunut vuonna 2009 *[[Toivo (Jarkko Martikaisen albumi)|Toivolla]]*. Aiemmista lähes täysin akustisista levyistä poiketen *Uskon* tosin soittaa yhtye, joka nimettiin ”Äänioikeudeksi”.

Albumi debytoi Suomen virallisen listan sijalla 4.

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Jarkko Martikainen – kitara, laulu
* Vellu Halkosalmi – kitara
* Pepa Päivinen – puhaltimet
* Sanna Salmenkallio – viulu
* Riikka Lampinen – sello
* Hannu Rantanen – basso
* Sami Koskela – lyömäsoittimet

## Arvostelut
* Desibeli.net: 
* Dome.fi: 
* Nuorgam: 83/100
* Rumba: 
* Soundi: 

## Lähteet
* Jarkko Martikainen julkaisee uuden levyn: Rakkautta ja Toivoa seuraa Usko  *Dome.fi* 20.12.2010.
* Jarkko Martikainen lopetti sooloilun: Uskoa vahvistaa Äänioikeus . *Dome.fi* 10.01.2011.
* Ilkka Mattila: Poliittisen punkin poika. *Helsingin Sanomat*, Nyt-liite 14.4.2011.

### Viitteet

## Aiheesta muualla
* Discogs
Vielä tämän hetken

**Vielä tämän hetken** on Zagros Manucharin ohjaama ja käsikirjoittama suomalainen lyhytelokuva vuodelta 2009.  Elokuva kuvattiin marraskuussa 2009 ja se on suunnattu festivaalilevitykseen.
## Synopsis

Lähestytään ihmistä, joka on tehnyt päätöksen.

## Vastaanotto

Elokuvan ensimmäinen julkinen esitys tapahtui Kinos-lyhytelokuvafestivaalilla Lahdessa 27.3.2010, jossa elokuva voitti Lumipallo-palkinnon. 
Syyskuussa 2010 Reikäreuna-elokuvafestivaali palkitsi elokuvan parhaana lyhytelokuvana.

## Festivaalit

## Lähteet

## Aiheesta muualla
* Elokuvan kotisivut 
* 
*
Sepeltrogoni

**Sepeltrogoni** (*Harpactes kasumba*) on trogonien heimoon kuuluva kaakkoisaasialainen lintulaji. Sen esiintymisalue käsittää eteläisimmän Thaimaan, Malakan niemimaan, Borneon ja Sumatran. Lajista tunnetaan kaksi alalajia. Stamford Raffles kuvaili lajin holotyypin Sumatralta vuonna 1822.

## Lähteet
Mandariinitrogoni

**Mandariinitrogoni** (*Harpactes oreskios*) on trogonien heimoon kuuluva kaakkoisaasialainen lintu. Sen esiintymisalue ulottuu Myanmarista lounaiseen Kiinaan, Indokiinaan, Thaimaahan, Malakan niemimaalle, Borneoon, Jaavalle ja Sumatralle. Lajista tunnetaan neljä alalajia. Coenraad Jacob Temminck kuvaili lajin holotyypin Jaavalta vuonna 1823.

## Lähteet
Rauhan Temppeli

**Rauhan Temppeli** on Jouko Halmekosken vuosina 2002–2004 rakentama yksityinen puukirkko lähellä Kalkkisten kylää. Kirkon on suunnitellut Jouko Halmekoski. Piirustusten viimeistelyssä Halmekoskea on avustanut arkkitehti Jorma Teerenmaa. Kirkon siunasi vuonna 2004 yksityiseksi kirkoksi silloinen kirkkoherra Raimo Rantala. 

Seudun nähtävyydeksi muodostuneen kirkon kellotornin huippu nousee maanpinnasta 10,6 metriin. Rakennuksen ulkomitat ovat 8,4 × 3,6 metriä. Kirkossa on varsinaisia istumapaikkoja 16, mutta lisätuolien kanssa kirkkoon mahtuu 26 henkeä. Kirkko on rakennettu kalliolle siten, ettei kalliojonon päällä kulkeva polku katkea. Polku kulkee kirkkosalin ja torniosan väliin jäävän eteiskatoksen ali. 

Sisätiloja koristavat Heli Andersinin maalaamat kattomaalaukset. Kattomaalauksia on neljä ja niissä kuvataan Raamatusta tuttuja aiheita: Johannes Kastaja kastamassa Jeesusta, lampaita paimentavan Raakelin ja Jaakobin kohtaaminen kaivolla, temppelin edessä kansalle puhuva Paavali sekä yökalasta rantautuvan Pietarin kalastusseurueen ja Jeesuksen aamuinen kohtaaminen. Kirkon suojelusenkeliä kuvaava alttaritaulu on sekin Heli Andersin käsialaa. Kirkon pyöreää ikkunaan koristaa värilasityö, jonka on tehnyt lahtelainen Eero Parkkila. Ikkunan aiheena on Neitsyt Maria Jeesus-lapsi sylissään. 

Vuoden 2010 loppuun mennessä kirkossa oli vieraillut lähes 4&nbsp;400 henkeä. Kaukaisimmat vieraat ovat saapuneet Intiasta ja Japanista. Kirkossa on järjestetty kahdet häät sekä lukuisia muita hengellisiä tilaisuuksia. Rauhan Temppeli on toistaiseksi suljettu vierailuilta.

## Lähteet
Väinö Pajunen

**Väinö Valtteri Pajunen** (1. marraskuuta 1928 – 28. syyskuuta 2016) oli suomalainen jalkapalloilija.

Puolustajana pelannut Pajunen edusti koko uransa ajan Valkeakosken Hakaa vuosina 1950–1956. Hän voitti seurassa Suomen Cupin 1955. Kaikkiaan Pajunen pelasi seitsemän kauden aikana 107 pääsarjatason ottelua, joissa hän teki yhden maalin.

Pajunen pelasi maajoukkueessa vuosina 1955–1956 kolme maaottelua.

## Lähteet
Seppo Patrikainen

**Seppo Patrikainen** (s. 17. heinäkuuta 1945) on entinen suomalainen jalkapalloilija.

Maalivahtina pelannut Patrikainen edusti urallaan Kajaanin Reipasta 1964–1965 ja Lahden Reipasta 1964–1973. Hän voitti Suomen mestaruuden 1967 ja 1970 sekä Suomen Cupin 1972. Kaikkiaan Patrikainen pelasi seitsemän kauden aikana 96 pääsarjatason ottelua. 

Patrikainen pelasi Suomen maajoukkueessa neljä maaottelua 1969.

## Lähteet
Harry Brophy

**Harry Frank Brophy** (22. lokakuuta 1916 Leicester – 6. marraskuuta 1996 Bedford) oli pääasiassa puolustuksessa pelannut englantilainen jalkapalloilija, josta myöhemmin tuli jalkapallovalmentaja. Hän pelasi vuosina 1938–1939 Southamptonille 37 ottelua, joissa teki yhteensä viisi maalia. Aiemmin hänellä oli ollut sopimus Arsenalin kanssa, mutta hän ei ollut pelannut sen riveissä yhtäkään ottelua.

Toisen maailmansodan syttyminen päätti Brophyn uran Southamptonissa ennenaikaisesti. Hän liittyi poliisiin ja sitten kauppalaivastoon. Hän palveli St Andrew -sairaalalaivalla Dunkerquen evakuoinnin aikana. Hän vieraili sota-aikoina eri jalkapalloseuroissa, kuten Huddersfield Townissa, Fulhamissa ja Crystal Palacessa.

Myöhemmällä urallaan Brophy muun muassa valmensi Australian (1954–1955) ja Mauritiuksen jalkapallomaajoukkueita (1957–1959).
Meksikon hurrikaani 1959

Vuonna **1959 Meksikoa** koetteli luokan 5 **hurrikaani**, joka oli yksi tuhoisimmista Tyynenmeren hurrikaaneista. Se surmasi ainakin 1&nbsp;500 ihmistä ja aiheutti 280 miljoonan dollarin vahingot Meksikossa. Pahiten kärsivät Colima ja Jalisco. 

Havaintoaineisto analysoitiin uudelleen vuonna 2016, ja tässä yhteydessä hurrikaanin voimakkuusluokittelu muutettin viitosesta nelosluokkaan. Kovimpien tulten arvioidaan olleen 62,6 m/s (140 mph). Niinpä se on kolmanneksi voimakkain alueen hurrikaaneista vuoden 2015 Patrician ja vuoden 1976 Madelinen jälkeen.

## Lähteet
*Recommended changes to EPAC HURDAT

### Viitteet
Joseph Reid

**Joseph Lloyd Reid**, QC (24. syyskuuta 1917 Gowan, Saskatchewan – 14. elokuuta 2015 St. Catharines, Ontario) oli kanadalainen progressiivis-konservatiivisen puolueen poliitikko. Varsinaiselta ammatiltaan hän oli lakimies. Hän istui Kanadan edustajainhuoneessa vuosina 1979–1988 (valittu vuosina 1979, 1980 ja 1984).

## Lähteet
Masochistic Devil Worship

**Masochistic Devil Worship** on puolalaisen black metal -yhtye Witchmasterin toinen studioalbumi, joka on julkaistu vuonna 2002.

## Kappalelista
#
#
#
#
#
#
#
#
#
#
#
#
#
#
#
#

## Kokoonpano
* Bastis – laulu
* Kali – kitara, laulu
* Shymon – bassokitara
* Inferno – rummut

## Aiheesta muualla
* 
*
Jari Parikka

**Jari Parikka** (s. 8. syyskuuta 1961 Helsingin mlk) on entinen suomalainen jalkapalloilija.

Hyökkääjänä pelannut Parikka edusti urallaan mestaruussarjassa Helsingin Jalkapalloklubia 1980–1985 ja alemmilla sarjatasoilla Tikkurilan Palloseuraa 1979, Keravan Palloa 1986, EIF:iä 1987, Vantaa Palloa 1988 ja Finnairin Palloilijoita 1989–1990. Hän voitti HJK:ssa Suomen mestaruuden 1981 ja 1985 sekä Suomen Cupin 1981 ja 1984. Kaikkiaan Parikka pelasi kuuden kauden aikana 112 pääsarjatason ottelua, joissa hän teki 32 maalia.

Parikka pelasi maajoukkueessa vuosina 1982–1985 yhteensä 14 maaottelua.

Parikan pojista Mikko (s. 1988) on tullut tunnetuksi näyttelijänä ja Jarno (s. 1986) isänsä tavoin jalkapalloilijana.

## Lähteet
Tuomo Pasanen

**Tuomo Pasanen** (s. 3. elokuuta 1964 Oulu) on entinen suomalainen jalkapalloilija.

Laitapuolustajana pelannut Pasanen edusti urallaan Oulun Työväen Palloilijoita 1981–1983 ja 1989–1991, Kemin Palloseuraa 1985–1998, FC Oulua 1992 ja FC 1991:tä 1993. Lisäksi hän pelasi OTP:ssa vielä yhden kauden 1996 ja Tervareissa 1997–1998. Kaikkiaan Pasanen pelasi yhdeksän kauden aikana 180 mestaruussarjan ottelua.

Pasanen pelasi Suomen maajoukkueessa yhden A-maaottelun 1986.

## Lähteet
Reid

**Reid** on muun muassa seuraavien henkilöiden sukunimi:

* Alex Reid (s. 1980), brittiläinen näyttelijä
* Alexander Reid (1605–1668), skotlantilaissyntyinen aatelishenkilö, joka vaikutti Suomessa
* Alyssa Reid (s. 1993), kanadalainen poplaulaja ja lauluntekijä
* Andy Reid (s. 1958), yhdysvaltalainen amerikkalaisen jalkapallon valmentaja
* Arizona Reid (s. 1986), yhdysvaltalainen koripalloilija
* Daniel Reid (s. 1948), yhdysvaltalainen tietokirjailija
* Daphne Maxwell Reid (s. 1948), yhdysvaltalainen näyttelijä ja malli
* David Reid, nimekkään aatelissuvun henkilö 1800-luvun Sysmästä
* Duke Reid (1915–1975), jamaikalainen tuottaja, DJ ja levy-yhtiön omistaja
* Frances Reid (1914–2010), yhdysvaltalainen näyttelijä
* George Reid (1845–1918), australialainen poliitikko, Australian pääministeri 1904–1905
* Hannah Reid (s. 1989), englantilainen laulaja ja lauluntekijä
* Harry Reid (1939–2021), yhdysvaltalainen demokraattipoliitikko
* John Reid (1918–1954), yhdysvaltalainen kilpapurjehtija
* Joseph Reid (1917–2015), kanadalainen poliitikko
* Judd Reid (s. 1971), australialainen karateka
* Julian Reid, Lapin yliopiston kansainvälisten suhteiden professori
* Julian Reid (s. 1988), jamaikalais-brittiläinen kolmiloikkaaja ja pituushyppääjä
* Kerry Reid (s. 1947), australialainen tennispelaaja
* L. A. Reid, oik. *Antonio Reid* (s. 1956), yhdysvaltalainen laulunkirjoittaja ja levytuottaja
* Mayne Reid (1818–1883), irlantilainen kirjailija
* Megan Reid (s. 1996), yhdysvaltalainen jalkapalloilija
* Melissa Reid (s. 1987), englantilainen golfaaja
* Mike Reid (1940–2007), englantilainen näyttelijä ja koomikko
* Peter Reid (s. 1956), englantilainen jalkapalloilija ja valmentaja
* Richard Reid (s. 1973), brittiläinen terroristi ja elinkautisvanki (”kenkäpommimies”)
* Riley Reid (s. 1991), yhdysvaltalainen pornonäyttelijä
* Robert Reid (1862–1929), yhdysvaltalainen impressionistinen taidemaalari
* Robert Reid (s. 1966), englantilainen kartanlukija ja rallin entinen maailmanmestari
* Rose Marie Reid (1906–1978), kanadalainen uimapukujen suunnittelija
* Sheila Reid (s. 1937), skotlantilainen näyttelijä
* Storm Reid (s. 2003), yhdysvaltalainen näyttelijä
* Tara Reid (s. 1975), yhdysvaltalainen näyttelijä
* Taylor Jenkins Reid, yhdysvaltalainen kirjailija
* Thomas Reid (1710–1796), skotlantilainen valistusfilosofi
* Tim Reid (s. 1944), yhdysvaltalainen näyttelijä, koomikko, ohjaaja, tuottaja ja käsikirjoittaja
* Tyler Reid (s. 1997), englantilainen jalkapalloilija
* Winston Reid (s. 1988), uusiseelantilais-tanskalainen jalkapalloilija.

## Muita merkityksiä

* Reid Motorsport, brittiläinen pikkuformulatalli
Modigliani

**Modigliani** voi tarkoittaa seuraavia:

## Henkilöitä
* Amedeo Modigliani (1884–1920), italialainen taidemaalari ja kuvanveistäjä
* Elio Modigliani (1860–1932), italialainen antropologi ja eläintieteilijä
* Franco Modigliani (1918–2003), italialais-yhdysvaltalainen ekonomisti, Nobelin taloustieteen palkinnon saaja
* Giuseppe Emanuele Modigliani (1872–1947), italialainen poliitikko
* Livio Modigliani (1540–1610), italialainen taidemaalari

## Muita merkityksiä

* *[[Modigliani (elokuva)|Modigliani]]*, Amedeo Modiglianin elämään perustuva elokuva vuodelta 2004
Max Schirschin

**Max Schirschin** (29. tammikuuta 1921 Kranowitz – 11. toukokuuta 2013) oli saksalainen jalkapalloilija ja jalkapallovalmentaja. Hän pelasi pisimpään Rouenissa (1950–1961). Sitä ennen hänen seuroinaan olivat olleet Angers (1947–1948) ja Le Havre (1948–1950). Valmennusurallaan Schirschin työskenteli Ranskassa Rouenissa (1958–1964, 1971–1972), Metzissä (1966–1968) ja Le Havressa (1968–1971). Lisäksi hän valmensi Belgian La Gantoisea vuosina 1964–1965 ja Alankomaiden Fortuna '54:aa 1965–1966.

Schirschin pelasi keskuspuolustajana.

## Lähteet
Miklós Holop

**Miklós Holop** (2. helmikuuta 1925 Budapest – 12. marraskuuta 2017 Budapest) oli unkarilainen vesipalloilija. Hän osallistui vuoden 1948 kesäolympialaisiin Lontoossa ja kuului siellä hopeamitalin saaneeseen joukkueeseen. Kotimaassaan hän edusti Budapestin MAFC:aa.

## Lähteet
Otto Schubiger

**Otto Schubiger** (6. tammikuuta 1925 Zürich – 28. tammikuuta 2019) oli sveitsiläinen jääkiekkoilija. Hän kilpaili kaksissa talviolympialaisissa, St. Moritzissa 1948 ja Oslossa 1952. St. Moritzissa hän kuului pronssia saavuttaneeseen joukkueeseen. Oslossa Sveitsin joukkue jäi mitaleitta sijoittuen viidenneksi. MM-kilpailuista Schubiger voitti kaksi MM-pronssimitalia lisää. Hän edusti zürichihiläistä ZSC Lionsia.

## Lähteet
Kiyoshi Kurosawa

on japanilainen elokuvaohjaaja.

Kurosawan elokuvia on verrattu Andrei Tarkovskin ja Stanley Kubrickin tuotantoon. Hänet tunnetaan yhtäältä kauhutrillereistään, toisaalta perhesatiireistaan. *Tokyo Sonata* (2008) poikkeaa hänen muusta tuotannostaan ja on sävyltään lähempänä Yasujiro Ozun tyyliä.

Kiyoshi Kurosawa ei ole sukua Akira Kurosawalle.

## Filmografiaa

*1983 *[[Kandagawa Pervert Wars]]* (神田川淫乱戦争 *Kandagawa Inran Sensō*)
*1989 *[[Sweet Home (elokuva)| Sweet Home]]* (スウィートホーム *Suwīto Hōmu*)
*1992 *[[The Guard from Underground]]* (地獄の警備員 *Jigoku no Keibiin*), aka *The Security Guard from Hell*
*1997 *[[Cure (elokuva)|Cure]]* (キュア *Kyua*)
*1998 *[[Serpent's Path (elokuva)|Serpent's Path]]* (蛇の道 *Hebi no michi*)
*1998 *[[Eyes of the Spider]]* (蜘蛛の瞳 *Kumo no hitomi*)
*1998 *[[License to Live]]* (ニンゲン合格 *Ningen gōkaku*)
*1999 *[[Barren Illusions]]* (大いなる幻影 *Ōinaru genei*)
*2000 *[[Charisma (vuoden 1999 elokuva)|Charisma]]* (カリスマ *Karisuma*)
*2001 *[[Kairo (elokuva)|Kairo]]* (回路 *Kairo*), aka *Pulse*
*2001 *[[Seance (elokuva)|Seance]]* (降霊 *Kōrei*)
*2003 *[[Bright Future]]* (アカルイミライ *Akarui mirai*)
*2003 *[[Doppelganger (vuoden 2003 elokuva)|Doppelganger]]* (ドッペルゲンガー  *Dopperugengā*)
*2005 *[[Loft (elokuva)|Loft]]* (ロフト *Rofuto*)
*2006 *[[Retribution (elokuva)|Retribution]]* (叫 *Sakebi*)
*2008 *[[Tokyo Sonata]]* (トウキョウソナタ *Tōkyō Sonata*)
*2013 *[[Real (vuoden 2013 elokuva)|Real]]* (リアル〜完全なる首長竜の日〜 *Riaru: Kanzen Naru Kubinagaryū no Hi*)
*2013 *[[Seventh Code]]*
*2015 *[[Journey to the Shore]]* (岸辺の旅 *Kishibe no Tabi*)
*2016 *[[Creepy (elokuva)|Creepy]]* (クリーピー 偽りの隣人 *Kurīpī: Itsuwari no Rinjin*)
*2016 *[[Daguerrotype (elokuva)|Daguerrotype]]* (ダゲレオタイプの女 *Dagereotaipu no Onna*, *Le Secret de la chambre noire*)
*2017 *[[Before We Vanish]]* (散歩する侵略者 *Sanpo Suru Shinryakusha*)
*2017 *[[Foreboding]]* (予兆 散歩する侵略者 *Yochō: Sanpo Suru Shinryakusha*)
*2019 *[[To the Ends of the Earth]]* (旅のおわり世界のはじまり *Tabi no Owari Sekai no Hajimari*)
*2020 *[[Wife of a Spy]]* (スパイの妻 *Supai no Tsuma*)
*2024 *[[Chime (elokuva)|Chime]]* (*Chime*)
*2024 *[[Serpent's Path (vuoden 2024 elokuva)|Serpent's Path (2024)]]* (*La Voie du serpent*)
*2024 *[[Cloud (elokuva)|Cloud]]* (*Cloud*)

## Palkinnot

## Lähteet

## Aiheesta muualla
*
Marc Platt (tanssija)

**Marc Platt** (*Marcel LePlat*; 2. joulukuuta 1913 Pasadena, Kalifornia – 29. maaliskuuta 2014 Marinin piirikunta, Kalifornia) oli yhdysvaltalainen balettitanssija ja musikaaliesiintyjä. Hän sai opetusta Mary Ann Wellsiltä ja oli yksi Ballet Russe de Monte Carlon alkuperäisjäsenistä. Hän teki koreografian *Ghost Towniin* (1939), jonka musiikin sävelsi Richard Rodgers.

Platt sai merkittävimmän musikaaliroolinsa Dream Curlyna vuoden 1943 alkuperäisessä *[[Oklahoma!]]*-tuotannossa Broadwaylla. Agnes de Mille antoi hänelle vielä cameoroolin vuoden 1955 elokuvaversiossa. Lisäksi Platt esiintyi muun muassa Bill Calhounin/Lucention roolissa musikaalissa *[[Kiss Me, Kate]]*. Elokuva-alalla hänet tunnetaan parhaiten neljänneksi vanhimpana veljeksenä (Daniel Pontipee) musikaalielokuvassa *[[Seitsemän veljeksen morsiamet]]* (1954). Hän tanssi myös useissa muissa elokuvissa ja teki satunnaisia vierailuja televisiossa.

Platt toimi sittemmin muun muassa pedagogina. Hänet nähdään *[[Ballets Russes (dokumentti)|Ballets Russes]]* -dokumentissa (2005). Hän oli kahdesti naimisissa; toinen puoliso oli tanssija Jean Goodall.

## Lähteet
Marc Platt

**Marc Platt** on seuraavien henkilöiden nimi:

* Marc Platt, brittiläinen kirjailija
* Marc Platt, yhdysvaltalainen tanssija
* Marc E. Platt, yhdysvaltalainen tuottaja
Eddi Arent

**Eddi Arent** (5. toukokuuta 1925 Danzig – 28. toukokuuta 2013 München) oli saksalainen näyttelijä. Hänellä oli vuonna 1958 vähäinen rooli Géza von Radványin elokuvassa *[[Der Arzt von Stalingrad]]*. Tämän jälkeen hän esiintyi lukuisissa sivurooleissa useimmiten päähenkilöiden ujona ja hölmönä seuralaisena. Vaikka Arentin roolit olivat humoristisia, ne muuttuivat vähitellen vakavammiksi. Hän esiintyi muun muassa kymmenissä Edgar Wallacen teosten pohjalta tehdyissä elokuvissa. Aikoinaan hän teki yhteistyötä Werner Finckin kanssa.

## Lähteet

## Aiheesta muualla
* 
*
Krzysztof Włodarski

**Krzysztof Włodarski** (s. 1977, Zielona Góra, Puola) on puolalainen säveltäjä, ohjaaja, taidemaalari, taidegraafikko ja tatuoija.

## Diskografia
**Profanum**
* *Under the Black Wings of Emperor* (1994)
* *Flowers of Our Black Misanthropy* (1996)
* *Profanum Aeternum: Eminence of Satanic Imperial Art* (1997)
* *Musaeum Esotericum* (2001)
* *Misantropiae Floris* (2002)

**Desolation Zone**
* *Sound of the Serpent Garden* (1995)
* *Genocide* (1997) 
* *Rest in hell* (1997)
* *Wristcut* (1998)
* *Warfare* (1998)
* *Sonixslaughter* (1999)
* *The Industrial Aesthetics* (2003)
* *Spiritual Lobotomy* (2004, Insane Asylum-split)
* *Process* (2005)
* Eri esittäjiä - *Sound of Nothingness* (2005)
* *Grunberg Maschinen Sturm* - 3 way split Totenhaus, Plan-a (2006)
* Eri esittäjiä - *Brewery in Piotrkow Trybunalski* (2006)
* *L'homme machine* (2007)

**Witchmaster**
* *Thrash Ör Die"* (1996, demo)
* *No Peace At All* (1997, demo)
* *[[Violence & Blasphemy]]* (2000)
* *[[Masochistic Devil Worship]]* (2002)
* *[[Sex, Drugs & Satan]]* (2003, 7"-EP)
* *[[Satanik Metal]]* (2003, C-kasetti)
* *[[Hater of Fucking Humans / Blood Bondage Flagellation]]* (2004, Adorior-split)
* *[[Witchmaster (albumi)|Witchmaster]]* (2004)
* *[[Sex Drugs and Natural Selection]]* (2007, EP)
* *[[Trücizna]]* (2009)

## Aiheesta muualla
*
Harmaavatsaräätäli

**Harmaavatsaräätäli** eli (*Orthotomus derbianus*) aiemmalta nimeltään **filippiinienräätäli** on herttujen heimoon kuuluva Filippiinien kotoperäinen varpuslintu. Lajista tunnetaan kaksi alalajia. Frederic Moore kuvaili lajin holotyypin vuonna 1855.

## Lähteet

## Aiheesta muualla
*Kuva (Oriental Bird Club)
Carey

**Carey** on muun muassa seuraavien henkilöiden sukunimi:

* Alycia Debnam-Carey (s. 1993), australialainen näyttelijä
* Andy Carey (1931–2011), yhdysvaltalainen baseballpelaaja
* Chase Carey (s. 1954), yhdysvaltalainen liikemies ja autourheiluvaikuttaja
* Clare Carey (s. 1967), yhdysvaltalainen televisio- ja elokuvanäyttelijä
* Dan Carey (s. 1969), brittiläinen musiikkituottaja, sanoittaja ja remixaaja
* Danny Carey (s. 1961), yhdysvaltalainen rumpali
* Drew Carey (s. 1958), yhdysvaltalainen näyttelijä ja koomikko
* Emily Carey (s. 2003), englantilainen näyttelijä
* George Carey (s. 1935), Canterburyn arkkipiispa 1991–2002
* Greg Carey, australialainen näyttelijä ja ääninäyttelijä
* Greg Carey (s. 1990), kanadalainen jääkiekkoilija
* Harry Carey (1878–1947), yhdysvaltalainen näyttelijä
* Harry Carey, Jr. (1921–2012), yhdysvaltalainen näyttelijä
* Hugh Carey (1919–2011), yhdysvaltalainen poliitikko
* Jade Carey (s. 2000), yhdysvaltalainen telinevoimistelija, olympiavoittaja ja maailmanmestari
* Jim Carey (s. 1974), yhdysvaltalainen jääkiekkomaalivahti
* John Carey (1919–1995), irlantilainen jalkapalloilija ja valmentaja
* Joseph M. Carey (1845–1924), yhdysvaltalainen demokraattipoliitikko, lakimies ja Wyomingin kuvernööri
* Mariah Carey (s. 1969), yhdysvaltalainen poplaulaja, säveltäjä ja näyttelijä
* Mary Carey (s. 1980), yhdysvaltalainen pornonäyttelijä
* Matt Carey (s. 1992), kanadalainen jääkiekkoilija,
* Michele Carey (1943–2018), yhdysvaltalainen näyttelijä
* Peter Carey, (s. 1943), australialainen kirjailija
* Robert D. Carey (1878–1937), yhdysvaltalainen republikaanipoliitikko, kuvernööri ja senaattori
* Roland Carey (1933–2019), sveitsiläis-ranskalainen elokuvanäyttelijä
* Tony Carey (s. 1953), yhdysvaltalainen kosketinsoittaja
* William Carey (1761–1834), brittiläinen baptistilähetyssaarnaaja ja uusintialaisen kielentutkimuksen perustaja.
Sysmäläinen

**Sysmäläinen – humoristinen historiallinen romaani** on Jalmari Finnen kirjoittama historiallinen romaani vuodelta 1910.

Teoksen tapahtumien ajankohta on 1600-luku. Teatterinjohtajana nuorena toiminut Finne on dramatisoinut romaanin näytelmäksi, johon Toivo Palmroth on säveltänyt musiikin. Jarmo Inkisen dramatisointi on vuodelta 1980, ja siihen on musiikin säveltänyt Vesa Lattunen. Valentin Vaala on ohjannut romaanin pohjalta elokuvan *[[Sysmäläinen (elokuva)|Sysmäläinen]]* (1938).

## Lähteet
Antikainen

**Antikainen** on suomalainen sukunimi, joka on muun muassa seuraavilla henkilöillä:

* Akseli Antikainen (1904–1997), kauppias, yrittäjä ja yritysjohtaja, kauppaneuvos
* Annina Antikainen (s. 1989), lentopalloilija
* Ari Antikainen (s. 1945), kasvatussosiologian professori ja tietokirjailija
* Eero Antikainen (1906–1960), ammattiyhdistyspoliitikko ja kansanedustaja
* Heidi Antikainen (s. 2005), maantiepyöräilijä
* Jarkko Antikainen (1950–2025), laulaja, Jarkko ja Laura -duon jäsen
* Juha Antikainen (s. 1979), pesäpallon pelinjohtaja
* Kosti Antikainen (1930–1980), graafikko ja kirjojen kuvittaja
* Marjukka Nurmela-Antikainen (s. 1942), kouluneuvos ja tietokirjailija
* Neela Antikainen (s. 2004), jalkapalloilija
* Noora Antikainen (s. 1981), haulikkoampuja
* Risto Antikainen (s. 1949), psykologi
* Sanna Antikainen (s. 1988), perussuomalaisten kansanedustaja
* Toivo Antikainen (1898–1941), poliitikko ja sotilas
* Tommi Antikainen (s. 1976), jalkapalloilija.
Jelena Antonova

**Jelena Antonova** (Елена Антонова) on seuraavien henkilöiden nimi:

* Jelena Antonova, neuvostoliittolainen soutaja
* Jelena Antonova, venäläinen taitouimari
* Jelena Antonova, kazakstanilainen hiihtäjä.

## Katso myös

* Olena Antonova, ukrainalainen kiekonheittäjä
Anja Suomalainen

**Anja Suomalainen** (o.s. **Hellman**, **Bordt** s. 20. maaliskuuta 1966) on suomalainen entinen koripalloilija.

## Ura
Suomalainen pelasi yliopistokoripalloa yhden kauden Kalifornian yliopistossa, mutta kaudet 1988–1991 hän edusti Saint Maryn collegea, joka pelasi West Coast Conferencessa. Pelatessaan yliopistokoripalloa hän voitti kaikkina kolmena kautenaan konferenssinsa piste- ja syöttötilaston. Vuonna 1991 hänet valittiin NCAA:n Kalifornian parhaaksi naisurheilijaksi.

Suomalainen pelasi Suomen naisten koripallomaajoukkueessa 122 ottelua, joissa hän teki 1240 pistettä. Suomalaisen piste-ennätys maajoukkueessa on 27, jonka hän teki Sloveniaa vastaan vuonna 1995.

Elokuussa 2017 Suomalainen nimettiin Suomen koripallon Hall of Fameen.

## Katso myös
* Luettelo 1 000 pistettä Suomen koripallomaajoukkueessa tehneistä pelaajista

## Lähteet
Ingrid Andree

**Ingrid Andree** (*Ingrid Tilly Unverhau*; s. 19. tammikuuta 1931 Hampuri) on saksalainen näyttelijä. Hänelle on myönnetty Bundesverdienstkreuz. Hän oli vuosina 1959–1965 naimisissa näyttelijä Hanns Lotharin kanssa. Parille syntyi vuonna 1960 tytär Susanne Lothar. 

Andree on Freie Akademie der Künste in Hamburgin jäsen.

## Filmografiaa
* *[[Primanerinnen]]* (1951)
* *[[Und ewig bleibt die Liebe]]* (1954)
* *[[Variete (elokuva)|Variete]]* (1954)
* *[[Prinsessa ja hänen kapteeninsa]]* (1955)
* *[[Wie schön, dass es Dich gibt]]* (1957)
* *[[Kovaa peliä Hongkongissa]]* (1958)
* *[[Ja lopussa oli hiljaisuus]]* (1959)

Elokuvaroolien lisäksi Andree on tehnyt muun muassa teatterirooleja Hampurin Thalia-teatterissa ja Münchner Kammerspielessä.

## Lähteet

## Aiheesta muualla
*
Antero Vuorio

**Toivo Antero Vuorio** (22. marraskuuta 1920 Luhanka – 6. syyskuuta 2013 Espoo) oli suomalainen henkilöstöpäällikkö ja kirjailija.

Vuorio pääsi ylioppilaaksi Jyväskylän lyseosta 1941. Vuorio osallistui jatkosotaan Erillisosasto Petsamon riveissä ja myös Lapin sotaan. Hän kotiutui sodasta luutnanttina. Vuorio toimi sodan jälkeen kymmenen vuoden ajan Sotainvalidien Veljesliiton Keski-Suomen piirin toiminnanjohtajana. Tämän jälkeen hän työskenteli pitkään Berner Oy:n palveluksessa, viimeksi yhtiön henkilöstöpäällkkönä.

Vuorio kirjoitti lähinnä sotaromaaneja omien sotakokemuksiensa pohjalta. Poikkeuksena tästä vuonna 1969 ilmestyneen romaanin *Viimeinen pikataival* tapahtumat sijoittuivat vuoden 1958 Jyväskylän suurajoihin. Autourheilua harrastanut Vuorio oli 1954–1958 Pauli Toivosen kartanlukijana ja he osallistuivat muun muassa vuoden 1958 Jyväskylän Suurajoihin, joista romaani kertoo.

Vuorio toimi Espoon kirjailijoiden puheenjohtajana vuosina 1978–1982. Hän sai valtion ylimääräisen taiteilijaeläkkeen toukokuusta 1987 alkaen.

## Teoksia
* *Kairoilta Kemiin : romaani Lapin partiosodasta ja Kemin taisteluista 1944*.     Gummerus 1960
* *Viimeinen pikataival* : romaani.     Gummerus 1969
* *Kohti Murmanskia*.     Gummerus 1970
* *Petsamo talvisodan kourissa*.    Kirjayhtymä 1982
* *Rajajääkäripataljoona 7, 1941 - 1944 : Salla, Kiestinki-Uhtua, Tolvajärvi*; kirjoittajat Antero Vuorio ja Sulo Lönnström, kartat Stina-Maria Brantberg.          Rajajääkäripataljoona 7:n perinnetoimikunta 1993
* *Er.Os.P:n tie : Luton miehet*, toimittajat Antero Vuorio ja Jaakko Rantala.      Luton miehet, Perinnetoimikunta 1997

## Lähteet
* 
### Viitteet

## Aiheesta muualla
*Antero Vuorion muistokirjoitus Helsingin Sanomissa